**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2017. szeptember 12-i ülésére**

**Tájékoztató az Önkormányzat fenntartásában működő előadó-művészeti szervezetek kötelező adatszolgáltatásáról**

Az előadó-művészeti szervezetek támogatásának részletes szabályairól szóló 428/2016. (XII.15.) Korm. rendelet 17. §-a rendelkezik az évadbeszámolói kötelezettségről. Ennek értelmében az évadbeszámolókat a fenntartó önkormányzat tárgyév augusztus 10. napjáig küldi meg a kijelölt szervnek.

Szombathely Megyei Jogú Város Önkormányzata két minősített (Mesebolt Bábszínház, Weöres Sándor Színház Nonprofit Kft.), továbbá egy nemzeti minősítésű előadó-művészeti szervezetet (Savaria Szimfonikus Zenekar) tart fenn.

Mindhárom szervezet eleget tett adatszolgáltatási kötelezettségének, és a benyújtott dokumentumokat az Önkormányzat határidőre továbbította a kijelölt szerv (Pest Megyei Kormányhivatal) részére.

Az évadbeszámolók (amelyek az előterjesztés mellékletét képezik) terjedelmük miatt kizárólag elektronikus úton kerülnek megküldésre.

1-2. sz. melléklet: Mesebolt Bábszínház

3. sz. melléklet: Savaria Szimfonikus Zenekar

4-6. sz. melléklet: Weöres Sándor Színház Nonprofit Kft.

Kérem a Tisztelt Bizottságot, hogy az előterjesztést megtárgyalni, és a tájékoztatót elfogadni szíveskedjen.

Szombathely, 2017. augusztus „ ”

**/: Koczka Tibor :/**

**HATÁROZATI JAVASLAT**

**……../2017. (IX. 12.) JTKB sz. határozat**

A Jogi és Társadalmi Kapcsolatok Bizottsága a „Tájékoztató az Önkormányzat fenntartásában működő előadó-művészeti szervezetek kötelező adatszolgáltatásáról” c. előterjesztést megtárgyalta és a tájékoztatót az előterjesztés melléklete szerinti tartalommal elfogadja.

**Felelős: Koczka Tibor alpolgármester**

 **Dr. Takátsné Dr. Tenki Mária, a Bizottság elnöke**

 **(A végrehajtás előkészítéséért:**

 **Dr. Bencsics Enikő, az Egészségügyi és Közszolgálati Osztály vezetője**

**Mester Ágnes, az Egészségügyi, Kulturális és Koordinációs Iroda vezetője)**

**Határidő: azonnal**